Anni Sarre

Anni Sarre teikkâ Post-Maati Ánná () lâi anarâš kirječällee, tivtâsteijee já máálájeijee. Sarre lâi vuálgus Väävli siijdâst, mii lii Aanaarjäävri riddoost suulân 40 km keččin Aanaar markkânist. Suu peerâ lâi anarâš, já anarâškielâ lâi suu eenikielâ. Sarrest ij lamaš čällee akateemisâš škovlim. Sun lâi taggaar čällee, kii čáálá puđâldâssân já kiän motivaation lii eromâšávt ilo čäälliđ jieijâs feeriimijn já huámmášuumijn. Sarre ij lamaš tuše čällee pic poorgâi meiddei eres taaiđâsuorgijn – tegu maaŋgah eres-uv algâaalmugčälleeh. Sun lâi ovdâmerkkân kovečeppi, já máálái elimis ääigi paijeel 100 tavlud. Ive 2017 sun uážui Ive aanaarlâštaho (Vuoden inarilaisteko) -palhâšume. Tot mieđettui sunjin, ko sun lâi kuhesáigásâš kulttuurvaikutteijee. 

Pargoh
Kirjeh
 2014 – Spejâlistem – Heijastus

Käldeeh

Luokka:Anarâšah
Luokka:Sämmiliih kirječälleeh
Luokka:Sämmiliih taaiđâmáálájeijeeh
Luokka:Sämmiliih tivtâsteijeeh